ms sv ms ms eo id id ms id id en id ms sv fr en ms ms id ms id id ms id id en id ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms en id nl id id pl id id id id id id id id id ms id ms id ms id id ms ms ms id ms ms id ms ms id id id ms ms id id ms id ms ms ms id ms ms id id id ms ms ms ms ms tr id id id ja id id ms ms id id id en id id hy hy hy ms ms en en en id id id id id en id id jv ms id id it es id id en id ms ms ms ms ms ms
Jenis Penyakit Diabetes Keturunan: Ini 5 Perkara Boleh Kurangkan Risiko
Bulan Kesedaran Kanser Payudara Sedunia
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
What are your concerns?
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Ada Ahli Keluarga Yang Hidap Diabetes? Jika Anda Nak Hindarinya, Ikut 5 Langkah Ini
Ditulis oleh Muhammad Wa'iz Disemak pada 29/03/2021
Disemak secara perubatan oleh Panel Perubatan Hello Doktor
Jika ada ahli keluarga anda yang pernah menghidap jenis penyakit diabetes 1 atau 2, besar kemungkinan anda juga boleh mewarisi kencing manis keturunan ini.
Namun, ada beberapa langkah yang boleh diambil untuk mengurangkan risiko mendapat kencing manis keturunan ini.
Untuk mendapatkan lebih banyak info tentang Kencing Manis sila dapatkannya di sini.
Individu yang menghidap jenis penyakit diabetes mempunyai kadar gula darah yang terlalu tinggi.
Terdapat beberapa jenis penyakit diabetes yang berbeza seperti diabetes jenis 1, diabetes jenis 2, dan diabetes kehamilan atau gestasi.
Diabetes boleh menyebabkan masalah kesihatan yang serius, termasuk penyakit jantung, masalah ginjal, strok, kebutaan, bahkan boleh menyebabkan anda hilang kaki jika ia menjadi kronik.
5 cara untuk kurangkan risiko jenis penyakit diabetes disebabkan keturunan
Bagi mereka yang mempunyai ahli keluarga dengan penyakit kencing manis keturunan, ada beberapa langkah yang boleh dilakukan untuk mengurangkan risiko terkena penyakit tersebut.
Kami senaraikan 5 perkara yang perlu dipatuhi supaya anda tidak berisiko mendapat kencing manis keturunan.
#1. Ketahui risiko dan sejarah keluarga anda
Anda berisiko untuk mendapat penyakit kencing manis keturunan jika anda atau mana-mana ahli keluarga mempunyai kriteria seperti berikut:
Mempunyai berat badan yang berlebihan
Mempunyai sejarah keluarga yang pernah ada kencing manis
Berusia 45 tahun dan ke atas
Mempunyai tekanan darah yang tinggi
Mempunyai paras kolesterol yang tinggi
Pernah mengalami kencing manis kehamilan
Pernah mempunyai penyakit jantung
#2. Sentiasa aktif atau bersukan
Anda tidak semestinya perlu berlari berpuluh-puluh kilometer dalam sehari untuk mengurangkan risiko diabetes anda.
Anda hanya perlu sentiasa bergerak dan kekal aktif bersama ahli keluarga yang lain kerana ia sudah cukup untuk membantu anda menurunkan berat badan dan merendahkan risiko dapat kencing manis keturunan.
Bersiar-siar di taman permainan, berjalan-jalan di pusat beli-belah atau bersukan setiap hari adalah antara cara terbaik yang boleh dilakukan bersama keluarga.
#3. Perbetulkan semula pemakanan anda
Ada beberapa perkara yang boleh dilakukan untuk memperbaiki pelan pemakanan atau diet harian anda. Antara tip yang boleh diikuti ialah:
Kurangkan pengambilan makanan yang tinggi kalori, gula dan lemak. Ikuti pelan pemakanan ‘suku suku separuh’ untuk cara yang lebih tepat
Gantikan minuman bergula dan jus buah-buahan dengan air kosong sahaja
Makan pelbagai jenis buah-buahan dan sayur-sayuran setiap hari
Makan banyak bijirin penuh
Simpan stok pantri anda; mempunyai stok makanan sihat di rumah akan membantu anda mengelakkan diri daripada kerap makan di luar
Libatkan ahli keluarga anda dalam merancang dan menyediakan makanan. Sekiranya boleh, duduklah di rumah untuk menikmati makan malam bersama ahli keluarga setiap hari
#4. Kurangkan berat badan anda
Sekiranya anda atau mana-mana ahli keluarga perlu menurunkan berat badan, jangan risau kerana anda tidak bersendirian.
Institut Jantung, Paru-paru dan Darah Nasional Amerika Syarikat mengesyorkan untuk pengurangan kalori makanan sebanyak 500 hingga 1,000 sehari bagi menurunkan 1 kilogram dalam seminggu.
Anda boleh cuba turunkan antara 5 peratus dan 7 peratus daripada berat badan anda sekarang.
Contohnya, jika berat anda adalah 90 kilogram, anda mungkin perlu menurunkan sekitar 4 hingga 6 kilogram berat badan anda.
Dengan melakukan kaedah ini, anda akan dapat menurunkan kadar glukosa darah. Ia juga akan memperbaiki faktor risiko seperti tekanan darah tinggi dan kolesterol tinggi.
#5. Jangan lakukannya berseorangan
Terdapat banyak program yang tersedia di seluruh negara untuk membantu anda dan ahli keluarga mengurangkan risiko diabetes.
Apa yang paling penting, sentiasa lakukan sebarang perubahan dengan sama-sama mengajak ahli keluarga yang lain.
Jika anda mempunyai perancangan untuk berjoging di taman permainan, ajak kesemua ahli keluarga anda untuk sama-sama menyertainya.
Sekiranya anda mengesyaki bahawa seseorang dalam keluarga anda berisiko menghidap diabetes jenis 2, berbincanglah dengan doktor.
Doktor boleh memberikan maklumat atau membantu anda membuat perubahan gaya hidup yang sangat penting untuk mengurangkan risiko anda mengalaminya.
Anda sememangnya berisiko untuk mendapat kencing manis keturunan jika salah seorang ahli keluarga anda pernah menghidap penyakit kencing manis.
Namun, anda boleh kurangkan risiko tersebut dengan melakukan perubahan gaya hidup seperti yang dicadangkan di atas ini.
Setiap perubahan yang anda lakukan pastinya mempunyai kesan positif ke atas diri anda, dan semestinya ia bukanlah perkara yang rugi untuk dilakukan.
Guna kalkulator ini untuk mengira Indeks Jisim Badan (BMI) dan semak tahap kesihatan berat badan anda. Anda juga boleh menyemak BMI anak.
Berapa umur anda? (tahun)
Berapa ketinggian anda? (cm)
Berapakah berat badan anda? (kg)
Jangan bimbang. Ikuti topik hangat dan bertukar cerita dengan bakal ibu yang lain. Sertai Komuniti Kehamilan!
Jangan bimbang. Ikuti topik hangat dan bertukar cerita dengan bakal ibu yang lain. Sertai Komuniti Kehamilan!
Hello Health Group tidak menawarkan nasihat perubatan, diagnosis atau rawatan.
Type 2 Diabetes: 5 Simple Prevention Tips for Families
Luka Lambat Sembuh? Awas, Ia Mungkin Tanda Anda Menghidap Kencing Manis!
Kencing Manis Bukan Hanya 2 Jenis Saja, Diabetes Ke-3 Lagi Bahaya, Boleh Hilang Ingatan!
Ditulis oleh Muhammad Wa'iz Disemak pada 29/03/2021
Disemak secara perubatan oleh Panel Perubatan Hello Doktor
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.